กกต.จับสลากเลือกผู้ตรวจการเลือกตั้ง ทำหน้าที่ตรวจทุจริตการเลือกตั้ง? ส.ส. คาดว่า? จะแต่งตั้งได้ครบภายในสิ้นปีนี้ โดยจะเริ่มงานทันที? หลังมีพระราชกฤษฎีเลือกตั้ง
กกต.จับสลากเลือกผู้ตรวจการเลือกตั้ง ทำหน้าที่ตรวจทุจริตการเลือกตั้ง? ส.ส. คาดว่า? จะแต่งตั้งได้ครบภายในสิ้นปีนี้ โดยจะเริ่มงานทันที? หลังมีพระราชกฤษฎีเลือกตั้ง         นายอิทธิพร บุญประคอง ประธาน กกต. พร้อมด้วย? กกต.อีก 6 คน ร่วมจับสลากแต่งตั้งผู้ตรวจการเลือกตั้งประจำจังหวัด สำหรับปฏิบัติหน้าที่ในการเลือกตั้งสมาชิกสภาผู้แทนราษฎร หรือ ส.ส. จำนวน 413 คน ซึ่งการจับสลากครั้งนี้ได้นำรายชื่อของผู้ตรวจการเลือกตั้งที่เป็นบัญชีรายชื่อชุดเดิมในการปฏิบัติหน้าที่เลือกสมาชิกวุฒิสภา หรือ ส.ว.มารวมกัน และทำการจับสลาก เพื่อให้มาทำหน้าที่ในการเลือกตั้ง? ส.ส. โดยการจับสลากครั้งนี้ จะจับรายชื่อทั้งหมด 583 คน จากนั้นจะนำรายชื่อดังกล่าวให้ที่ประชุม? กกต.?พิจารณาอีกครั้ง ก่อนจะประกาศรายชื่ออย่างเป็นทางการ เพื่อไปทำหน้าที่ในการเลือกตั้ง? ส.ส.จำนวน 413 คน โดยผู้ที่ไม่ได้รับการแต่งตั้ง จะมีรายชื่อเป็นบัญชีสำรองในการทำหน้าที่        ขณะที่พันตำรวจเอก จรุงวิทย์ ภุมมา เลขาธิการ? กกต. กล่าวว่า การทำหน้าที่ของผู้ตรวจการเลือกตั้ง ถือว่ามีความสำคัญมาก เพราะต้องตรวจสอบการเลือกตั้งให้เป็นไปด้วยความสุจริตเที่ยงธรรม โดยจะเริ่มทำงานทันทีที่มีพระราชกฤษฎีกาการเลือกตั้งออกมา ส่วนการตรวจสอบ กรณีการจัดโต๊ะจีนระดมทุนของพรรคพลังประชารัฐนั้น ยังเป็นไปตามขั้นตอน และกำลังรอเอกสารชี้แจงบัญชีจากพรรคพลังประชารัฐ โดยมีกำหนด 30 วัน แต่หากส่งเร็วกว่านั้น กกต.ก็สามารถเร่งพิจารณาได้เร็วขึ้น